Zaburi 72 | Bibiliya kuri interineti | Bibiliya y'ubuhinduzi bw'isi nshyaZaburi 72:1-20Ibyerekeye Salomo. 72 Mana, uhe umwami kumenya imanza zawe,+ Kandi uhe umwana w’umwami kumenya gukiranuka kwawe.+ 2 Aburanire ubwoko bwawe akurikije gukiranuka,+Kandi aburanire imbabare zawe akurikije amategeko yawe.+ 3 Imisozi nizanire abantu amahoro,+N’udusozi tubazanire amahoro binyuze ku gukiranuka. 4 Acire imanza imbabare,+Akize abana b’umukene, Kandi ajanjagure umuriganya. 5 Bazagutinya igihe cyose izuba rizaba rikiriho,+N’igihe cyose ukwezi kuzaba kukiriho, uko ibihe biha ibindi.+ 6 Azamanuka nk’imvura igwa mu giteme,+Amanuke nk’imvura nyinshi itosa ubutaka.+ 7 Mu minsi ye umukiranutsi azasagamba,+Kandi azagira amahoro menshi kugeza igihe ukwezi kuzaba kutakiriho.+ 8 Azagira abayoboke kuva ku nyanja kugera ku yindi,+No kuva kuri rwa Ruzi+ kugera ku mpera z’isi.+ 9 Abatuye mu turere tutagira amazi bazikubita imbere ye,+Kandi abanzi be bazarigata umukungugu.+ 10 Abami b’i Tarushishi n’abami b’ibirwa+Bazamuzanira amaturo;+Abami b’i Sheba n’ab’i SebaBazamuzanira impano.+ 11 Abami bose bazamwikubita imbere,+N’amahanga yose azamukorera.+ 12 Kuko azakiza umukene utabaza,+N’imbabare cyangwa undi muntu wese utagira kirengera.+ 13 Azagirira impuhwe uworoheje n’umukene,+Kandi azakiza ubugingo bw’abakene.+ 14 Azacungura ubugingo bwabo abukize urugomo no gukandamizwa,Kandi amaraso yabo azaba ay’igiciro cyinshi mu maso ye.+ 15 Arakabaho,+ ahabwe kuri zahabu y’i Sheba.+Baragahora basenga bamusabira; Nahabwe umugisha uko bwije n’uko bukeye.+ 16 Hazabaho ibinyampeke byinshi ku isi;+Bizaba byinshi cyane mu mpinga z’imisozi.+Imbuto ze zizaba nyinshi nk’ibiti byo muri Libani.+Abo mu mugi bazarabya nk’ibyatsi byo ku isi.+ 17 Izina rye rihoreho iteka;+Izina rye rikomeze kwamamara hose, igihe cyose izuba rizaba rikiriho,Kandi bazihesha umugisha binyuze kuri we.+Amahanga yose amwite uhiriwe.+ 18 Yehova Imana, we Mana ya Isirayeli, nasingizwe,+We wenyine ukora imirimo itangaje.+ 19 Izina rye ry’ikuzo risingizwe iteka,+Kandi isi yose yuzure ikuzo rye.+ Amen! Amen! 20 Amasengesho ya Dawidi mwene Yesayi+ arangiriye aha.Zaburi 72
